Sho Madjozi gee klas by YouthX-dag | Die Son
Sho Madjozi gee klas by YouthX-dag
Deur Kelly-Lee OhlsonVrydag, Junie 11, 2021 13:30
DEEL INLIGTING: Sho Madjozi bied op Jeugdag 'n meesterklas aan vir jonges wat daarvan droom om 'n loopbaan in die vermaaklikheids­bedryf te volg. ~ Foto Verskaf
SHO Madjozi bied op Youth Day die YouthX-geleentheid aan om Mzansi se volgende generasie te ondersteun en op te voed.
Die Suid-Afrikaanse kunstenaar het op haar Instagram-blad aangekondig dat sy 'n gratis masterclass gaan aanbied vir almal wat belangstel om 'n loopbaan in die vermaaklikheidsbedryf te begin.
"Tag 'n vriend wat 'n loopbaan in die kunste of die vermaaklikheidsbedryf wil begin. Ek gee op Jeugdag (16 Junie) 'n meesterklas met nuttige inligting van my eie reis. Dit is 'n seldsame en waardevolle geleentheid. Ek gaan baie oop en insiggewend wees en ek sal daarna vrae beantwoord. Dit is tyd om aan jou drome te begin werk ..."
Die "John Cena"-sanger het saam met Nedbank aan die YouthX-geleentheid gewerk om hierdie gratis leerervaring aan te bied waarvoor ons gewoonlik elders duur sou betaal. Almal op Twitter is ook opgewonde oor dié geleentheid.